เรื่องร้องเรียน: กลุ่มประชาชนที่อาศัยอยู่ในซอย14 ถนนแจ้งวัฒนะ มีความสงสัยว่า  แผนภาพสถาปนิกของรฟม กำลังจะทำการยกเลิกสะพานขึ้นลงสถานี ซอย14    ข้าพเจ้ามีความสงสัยว่า สถานีรถไฟฟ้าสีชมพูซอย14 ผังสถานีเดิมปี2560 มีสะพานให้ผู้ใช้บริการเดินขึ้นและลงจากสถานีบริเวณปากซอยหลักสี่ มีทั้งสะพานให้ผู้ใช้บริการขึ้นและลง จำนวน 2 สะพาน สะพานที่ 1 เป็นสะพานแบบคนต้องก้าวขึ้นและลงสะพานเอง ปลายสะพานจะมาชิดปากซอย14  อีก 1 สะพานเป็นบันไดเลื่อนที่ให้ความสะดวกแก่ประชาชนคนป่วยที่มาใช้บริการจากโรงพยาบาลมงกุฎวัฒนะแล้วจะกลับบ้านสามารถใช้บันไดเลื่อนได้ อีกทั้งคนที่มีสุขภาพไม่แข็งแรง ขาอ่อนแรงก็ใช้บันไดเลื่อนได้  แต่ปรากฏว่าปี2565 ทางรฟม.แจ้งว่า ไม่มีสะพานเลื่อนไฟฟ้าแล้ว โดยไม่เคยแจ้งให้ประชาชนทราบ เป็นเรื่องน่าสงสัยว่าผิดปกติ จึงอยากจะให้ท่านผู้ว่าราชการกทม มาตรวจสอบแผนผังทางสถาปนิกกับ รฟม ด้วยตนเอง นะคะ ขอบพระคุณค่ะ
การดำเนินการของเจ้าหน้าที่: ในนามโครงการรถไฟฟ้าสายสีชมพู ต้องขออภัยในความไม่สะดวกที่เกิดขึ้น โดยทางโครงการได้ดำเนินการ ชี้แจ้งแบบให้กับตัวแทนกลุ่มประชาชนที่อาศัยอยู่ในซอยแจ้งวัฒนะ 14 ทราบโดยทางหลักการและเพื่อผลแล้ว และนำข้อเสนอแนะ ข้อคิดเห็นจากตัวแทนชุมชนในซอยแจ้งวัฒนะ 14 เพื่อนำกลับมาทบทวนและดำเนินการปรับแก้ไขแบบทางขึ้นลงต่อไป
ความเห็นของผู้แจ้ง: ขอขอบพระคุณ ในความรับฟังความคิดเห็นของประชาชนค่ะ
พื้นที่: แขวงทุ่งสองห้อง เขตหลักสี่ กรุงเทพมหานคร